Servicemeddelelse vedrørende V-Clic

Kære forhandler

Vi har konstateret, at der i nogle tilfælde kan opstå problemer med Peugeot V-Clic modellen. De fleste problemer kan henføres/forklares med tændingsproblemer. Maskinen sætter ud eller har startbesvær.

Mange problemer skyldes, at stikket mellem tændingslås og ledningsnet irer voldsomt. Vi anbefaler, at man ved klargøring eller service adskiller stikket, renser det, og smører det grundigt ind i syrefrit fedt eller kapsler stikket ind med et stykke gummislange.

Afhjælper dette ikke problemet fejlsøges maskinen på vanlig vis.

V-Clic er udstyret med en kontakt på sidestøttebenet. Kontroller at denne fungerer korrekt. Dette gøres nemmest ved at frakoble kontakten og i stedet slutte de to ledninger fra ledningsnettet sammen.

Er der stadig tændingsproblemer, kontrolleres tændrør og tændrørshætte på vanlig vis. Vi har fået melding om dårlige tændrørshætter, men dette kan være enkeltstående tilfælde.

Vedrørende støj fra maskinen. Oplever du som forhandler, at maskinen støjer, så kontroller venligst ventilspillerummet. Vi anbefaler fra P M Danmarks side en tolerance i kold tilstand på 0,08.

Skulle du komme ud for en maskine der ikke kører optimalt efter at have kontrolleret de ovennævnte punkter, er du som forhandler yderst velkommen til at kontakte P M Danmark for assistance.

MVH

Tobias B. Mortensen

Teknisk support